Venerabilibus viris ac dominis preposito, archidiacono ceterisque Aboensis ecclesie canonicis nobis in Christo dilectis Johannes, humilis abbas in Padis, Cisterciensis ordinis, salutem et celestium graciarum continuum incrementum. Quia in temporalibus deficimus, spirit[u]alibus reuerencias vestras muneribus honoramus. Quapropter vobis et vestrum cuilibet, presentibus et futuris, tenore presencium conferimus plenariam fraternitatem et participacionem omnium bonorum operum, que non solum non (ͻ: in) nostro monasterio, verum eciam in vniuerso ordine nostro Cisterciensi die noctuque per seruos suos operari dignabitur clemencia saluatoris, auctoritate capituli nostri generalis super hoc nobis concessa specialiter et indulta, videlicet jn missis, vigiliis,¹ jeiuniis, oracionibus, psalteriis², disciplinis, elemosinis ceterisque [virtutum] exerciciis in vita vestra pariter et in morte, adicientes quod, cum obitus vester aut vestrum cuiuslibet nostro fuerit capitulo nunciatus, vestra apud nos memoria a singulis fratribus cum debita deuocione solenniter peragetur. Jn cuius rei testimonium sigillum nostrum presentibus est appensum. Datum in Padis anno Dominj mºccccºviijº,³ profesto corporis Christi.